POSIBLES IDEAS PARA

UNA HOMILÍA CON NIÑOS

Para dar bo FROITO hai que

atesourar bondade no CORAZÓN

**1. VER: Un bo motor.**

|  |  |
| --- | --- |
|  | -Se queremos que **un coche funcione ben** hai que compralo novo. Pero non abonda con *tunear* un vello, poñelo moi brillante, que será o fundamental do coche? O fundamental é que teña un bo motor. Ás persoas pásanos igual. |

***Cal é o motor das persoas? Cando está san?***

**2**. **XULGAR: Atesourade bondade no corazón**

-No evanxeo de hoxe, **Xesús dinos:** “O *home bo,* ***da bondade que atesoura no seu corazón saca o ben****, e o que é malo, da maldade saca o mal”.* E que *“****non hai árbore boa que dea froito malo”…***

**QUE NOS QUERE DICIR?**

**-**Moitas veces propoñémonos ser mellores, dar bos froitos, facer algo polos demais, entregarnos a fondo perdido… Pero sos non podemos. **Necesitamos que o Espírito de Xesús, que o remove e posibilita todo, transforme as nosas mentes e os nosos corazóns** porque ninguén dá o que non ten.

-**Dar bo froito supón atesourar bondade no corazón. Esa bondade é un agasallo de Deus.** Recemos constantemente para que o Señor nos cambies o corazón.

-Se temos un corazón limpo e bo **estaremos listos para mellorar o mundo**: así poderemos obrar o ben, construiremos o reino e faremos un mundo mellor para todos.

-Teñamos tamén presente outra recomendación de Xesús no evanxeo:  
**\*”Se un cego guía a outro cego caerán os dous no foxo”:** deixémonos guiar polos bos profesores, pais, catequistas e persoas que dan sabor a este mundo e nos axudan a ser mellores… Deixarvos guiar por Xesús, el é a LUZ, é o guía que sabe o camiño da ledicia e da felicidade.

***Como coidas o teu corazón?***

***Pides a forza de Xesús? Que froitos dás?***

**3. ACTUAR: Coida o corazón e dá froitos bos.**

-Facede a vosa a mensaxe do evanxeo de hoxe: *“O home bo da bondade que atesoura no seu corazón saca o ben”.*

-Coida o corazón, pide a axuda do Espírito, cambia o que ten de mal.

-Dá grazas aos pais, catequistas e a todos os que te guían para que mellores na vida. Deixa que Xesús sexa a túa luz, o teu compañeiro de camiño.

-Debuxade un corazón grande como o de Fano e dentro poñedes os nomes das persoas que vos axudan a crecer na vida.

***En que poderías mellorar?***

***Como coidar o corazón?*** ***Que imos facer?***

**A PALABRA**

**ECLESIÁSTICO 27, 4-7:** *Non eloxies a ninguén antes de oílo falar.*

Cando se axita a criba, queda o farelo; así, cando a persoa fala, descóbrense os seus defectos.

O forno proba as vasillas do oleiro, e a persoa é probada na súa conversación.

O froito revela o cultivo da árbore, así a palabra revela o corazón da persoa.

Non eloxies a ninguén antes de oílo falar, porque aí é onde se proba unha persoa.

*Palabra do Señor*.

**SALMO 91:**

**R/. É bo darche grazas, Señor.**

**1 CORINTIOS** 15, 54-58: *Dános a vitoria por medio de Xesucristo.*

**LUCAS** 6, 39-45: *Do que reborda do corazón fala a boca.*

|  |
| --- |
| **Narrador:** Naquel tempo, díxolles Xesús aos discípulos unha parábola:  **Xesús:** ***-«Seica pode un cego guiar a outro cego?*** *Non caerán os dous no foxo? Non está o discípulo sobre o seu mestre, aínda que, cando remate a súa aprendizaxe, será como o seu mestre.*  ***Por que te fixas no lixo que ten o teu irmán no ollo e non reparas na viga que levas no teu?*** *Como podes dicirlle ao teu irmán: “Irmán, déixame que che saque o lixo do ollo”, sen fixarte na viga que levas no teu? Hipócrita! Saca primeiro a viga do teu ollo, e entón verás claro para sacar o lixo do ollo de teu irmán*.  ***Pois non hai árbore boa que dea froito malo,*** *nin árbore mala que dea froito bo; por iso,* ***cada árbore coñécese polo seu froito;*** *porque non se recollen figos das silveiras, nin se vendiman acios dos espiños.*  ***O home bo, da bondade que atesoura no seu corazón saca o ben,*** *e o que é malo, da maldade saca o mal; porque do que reborda do corazón fala a boca».*  Palabra del Señor.  ***(Narrador - Xesús)*** |